MFCเฮ!ทาร์เก็ตฟันด์เข้าเป้าจ่อขายกองใหม่
บลจ.เอ็มเอฟซี บริหารกองทุน SPOT7S5 เข้าเป้า 7% พร้อมคืนกำไรผู้ลงทุนกองทุน SOPT55 รอบแรก 5% ในเวลาเดือนกว่า
4 ธ.ค. 2555

บลจ.เอ็มเอฟซี บริหารกองทุน SPOT7S5 เข้าเป้า 7% พร้อมคืนกำไรผู้ลงทุนกองทุน SOPT55 รอบแรก 5% ในเวลาเดือนกว่า
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน(บลจ.) เอ็มเอฟซี เปิดเผยว่า บริษัทบริหารกองทุนเปิดเอ็มเอฟซีสปอท 7 ซีรี่ส์5 (SPOT7S5) ถึงเป้าหมายผลตอบแทน 7% เข้าเงื่อนไขเลิกกองทุน โดยผู้ถือหน่วยลงทุนจะได้รับเงินคืนประมาณ 10.70 บาทต่อหน่วย 
นอกจากนี้กองทุนเปิดเอ็มเอฟซี สปอท 55 (SPOT55) เข้าเป้าหมายผลตอบแทนครั้งที่หนึ่งในอัตรา 5% ของมูลค่าที่ตราไว้ 10 บาท โดยผู้ถือหน่วยลงทุนจะได้รับเงินผลตอบแทนคืนในช้วงต้นเดือนธ.ค.นี้และเอ็มเอฟซีจะมุ่งมั่นบริหารกองทุนเพื่อให้เข้าเป้าหมาย 5% ครั้งที่สองต่อไป
“ความสำเร็จในการบริหารกองทุนมีปัจจัยสนับสนุนจากเศรษฐกิจไทยที่ยังคงแข็งแกร่งจากการลงทุนภาครัฐ และการบริโภคภายในที่ดี และกำไรของบริษัทจดทะเบียนที่คาดว่าขยายตัวโดดเด่นกว่าเมื่อเทียบกับภูมิภาค”น.ส.ประภากล่าว
นอกจากนี้บริษัทยังเตรียมเสนอขายกองทุนเปิดเอ็มเอฟซีสปอท SPOT33S2 ภายในเดือนธ.ค.นี้ ลงทุนในหุ้นที่มีสภาพคล่องสูง ตั้งเป้าหมายผลตอบแทน 3% สองครั้ง รวมเป็น 6% ภายใน 5 เดือน